Migrant steek Duitse Rooikruis-werker dood – praag.co.za
Die moordenaar en sy 30-jarige slagoffer wat as sielkundige gewerk het, het glo tydens 'n terapeutiese sessie 'n argument gehad. Die slagoffer is op die toneel dood. Duitse amptenare het ontken dat die voorval verband hou met terrorisme.
Die slagoffer het sedert 2014 by die Rooikruis gewerk. Die Duitse owerhede het die verdagte kort ná die Woensdagaanval gevang, slegs 'n paar honderd meter van die misdaadtoneel in Saarbrücken. Die man is in die hospitaal opgeneem vir ernstige beserings, wat self toegedien is.
Die polisie glo dat die 27-jarige Siriese immigrant die terapeut tydens 'n beradingsessie gesteek het, by die sentrum vir getraumatiseerde vlugtelinge wat deur die Rooikruis bestuur word. Die sentrum in Saarbrücken, naby die Franse grens, spesialiseer in die behandeling van migrante wat ly aan post-traumatiese stres of nuwelinge wat probleme ondervind met die aanpassing in Duitse kultuur.
"Ons is almal verskrik en geskok," het die Duitse Rooikruishoof, Rudolf Seiters, gesê. Hy het gesê dat alle Duitse Rooikruis-medewerkers die slagoffer "roem as 'n lofwaardige werknemer". Sy mede-werkers het tevergeefs probeer om hul kollega te red.
Die polisie het ook 'n mes op die toneel gevind, maar kon nie sê of dit die moordwapen was nie.
"Dit is nogal vreeslik," het Martin Erbelding, woordvoerder van die Saarland se DRK-nasionale vereniging, gesê. "Die kommer oor kollegas is baie, baie hoog." 'n Krisisintervensiespan en nood mediese sorg was ter plaatse.
Die skokkende moord kom na 'n aanval op Sondag toe 'n vyfjarige kind in 'n vlugteling-skuiling in Suidoos-Duitsland deur 'n Afghaan doodgesteek is. Die 41-jarige aanvaller het ook die kind se ma, 'n Russiese burger, beseer.
'n Sesjarige kind op die toneel moes vir skok behandel word by die vlugtelingsentrum in Arnschwang, naby die Tsjeggiese grens, en na die hospitaal geneem word.
Die jongste aanval lyk ook soos 'n dodelike mesaanval in Swede verlede jaar, toe 'n 22-jarige vroulike maatskaplike werker deur 'n jong immigrant vermoor is.
Skrywer praagGepubliseer op 8 Junie 2017 8 Junie 2017 Kategorieë Internasionale nuusSleutelwoord Duitsland, kultuurverskille, migrante
Vorige Vorige artikel: Oproeriges by Krugersdorp steek huis aan die brand
Volgende Volgende artikel: TV-aanbieder Johann Botha gisteraand doodgeskiet in Johannesburgse middestad